Све три бригаде, које су при формирању дивизије биле у њеном саставу, проглашене су за пролетерске и одликоване Орденом народног хероја — Трећа личка бригада одликована је 25. маја 1974, поводом обележавања тридесте годишњице десанта на Дрвар, а Прва и Друга личка бригада одликоване су 21. јула 1977, поводом обележавња тридесетпетогодишњице формирања дивизије. Поред тога, ове три бригаде су одликоване Орденом народног ослобођења, Орденом партизанске звезде са златним венцем и Орденом братства и јединства са златним венцем, док су 22. српска космајска бригада и Артиљеријска бригада одликоване Орденом заслуга за народ са златном звездом.